Үҗәтле һәм нечкә күңелле иде ул

	20 октябрьдә Самара өлкәсенең танылган журналисты, РСФСРның атказанган мәдәният хезмәткәре Лилия Шәйхулла кызы Шәфигуллина вафат булды.	 Казан дәүләт университетын тәмамлаган Лилия Шәфигуллина журналист карьерасын Камышлы район газетасында башлап, “Волжская коммуна” өлкә газетасының бүлек мөдире, “Комсомольская правда” в Самаре” газетасының директор урынбасары дәрәҗәсенә кадәр күтәрелде. Рус газетасында эшләвенә карамастан, ул беркайчан да туган теленә, халкына хыянәт итмәде, тамырлары кайдан булуын онытмады, яраткан Камышлысына гел кайтып йөрде, өлкә газетасына татар проблемалары, татар шәхесләре турында төпле һәм тирән эчтәлекле мәкаләләр язып торды. Шулай, гомере буе түшәктә яткан шагыйрь һәм рәссам Гакыйль Сәгыйров турында беренче мәкаләне дә Лилия Шәфигуллина язган иде. Павел Корчагин язмышын кабатлаган татар шәхесе белән танышкан кешеләр Иске Җүрәйгә агылдылар, Гакыйльнең шигырьләре, рәсемнәре, ихтыяр көче белән сокландылар. 
	---	
Бердәмлек

	№ --- | 27.10.2019	


